stanford-oval/wikipedia huggingface dataset:
פאפאיה גלובל
הערות שוליים

↑  רשימת 12 המשפיעים בפינטק ובאיקומרס בישראל, באתר Tech12, ‏2022-01-09
↑   רותי לוי, Papaya Global: פתרונות לעבודה בעולם מחובר, באתר TheMarker‏, 2 ביולי 2018
↑  סופי שולמן, מנכ"לית היוניקורן פאפאיה גלובל: "נוציא כספי החברה מישראל - בגלל תוכנית נתניהו", באתר כלכליסט, 26 בינואר 2023
↑  מנכ"לית פאפאיה גלובל מושכת את כספי החברה מישראל. האם זה אפשרי?, באתר גלובס, 26 בינואר 2023
↑  הילה חיימוביץ׳, לנהל עובדים בכל העולם: Papaya Global מגייסת 3 מיליון דולר, באתר "גיקטיים", 3 באוקטובר 2018
↑  מאיר אורבך, הדרך של פאפאיה לגייס 45 מיליון דולר עברה בחדר הלידה, באתר כלכליסט, 5 בנובמבר 2019
↑  מאיר אורבך, הסטארט-אפ פאפיה גלובל גייס 40 מיליון דולר, באתר כלכליסט, 30 בספטמבר 2020
↑  מאיר אורבך, פאפאיה גלובל של עינת גז - היוניקורן הישראלי הראשון בהובלת יזמית, באתר כלכליסט, 4 במרץ 2021
↑  מאיר אורבך, תוך שנה: השווי של פפאיה גלובל זינק פי 10 ל-3.7 מיליארד דולר, באתר כלכליסט, 11 בספטמבר 2021
↑  מאיר אורבך, פפאיה גלובל רוכשת את הקניין הרוחני של חברת מנטש שנסגרה לאחרונה, באתר כלכליסט, 5 ביולי 2020
↑  Alex Margolin, Papaya Acquires HRIS Platform Mensch’s Intellectual Property, Papaya Global, July 6, 2020
↑   קורין דגני, פאפאיה רוכשת את הסטארט-אפ הישראלי ניקנאק כדי לייעל עבודה מרחוק, באתר TheMarker‏, 18 בנובמבר 2021
↑   אתר האינטרנט הרשמי של Azimo
↑  מאיר אורבך, פפאיה גלובל רוכשת את Azimo הבריטית בכ-200 מיליון דולר, באתר כלכליסט, 28 במרץ 2022
↑  Ingrid Lunden, ‏Papaya Global to buy Azimo for $150M-$200M to expand its payroll payments to more markets, ‏March 29, 2022
↑  April 2022, 4th (2022-04-04). "Money transfer app Azimo acquired by Papaya Global". FinTech Futures (באנגלית בריטית). נבדק ב-2022-04-05.
↑  נעמי צורף, חברת Papaya global היא הזוכה בתחרות הסטארט-אפים של "כלכליסט", באתר כלכליסט, 29 באוקטובר 2018
↑  אושרית גן-אל, "יש רשימות עובדים שמנוהלות בצורה מיושנת - באקסלים ובאימיילים", באתר "גלובס"
↑  הוכרזו: אלו הזוכים הגדולים בפרסי GeekAwards לשנת 2021, באתר "גיקטיים", 17 בפברואר 2021
↑  גלובל פאפאיה, באתר פורבס
↑  ‏2022 Award Winners, באתר HR Tech Awards
פטגופטריקס

| פטגופטריקס |
| --- | --- |
 שלד של פטגופטריקס  איור אפשרי של פטגופטריקס
תקופה
קרטיקון עליון 85 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: Patagopterygiformes
תת־סדרה:: תרופודה
משפחה:: Patagopterygidae
סוג:: פטגופטריקס
מינים
 Patagopteryx deferrariisi
שם מדעי
 Patagopteryx ‏אלברנגה ובונפרטה, 1992

פטגופטריקס (שם מדעי: Patagopteryx) הוא סוג של עוף קמאי אשר חי בפטגוניה, ארגנטינה בשלהי הקרטיקון לפני 85 מיליון שנה. המשמעות של שמו הוא: "עוף פטגוני".
מאובני עוף זה התגלו בתצורות באחה דה לה קפרה (אנ') שבצפון ארגנטינה. הממצאים כללו עצמות בודדות שהתגלו בידי אוסקר דה פרריז אשר העביר את הממצאים לחוקר הארגנטינאי המפורסם ג'וס בונפרטה שהעניק לו את שמו ב-1992. בסוג נמצא מין אחד - Patagopteryx deferrariisi.
עוף זה היה דומה לתרנגולת והגיע לאורך 50 ס"מ. הוא היה בעל עצמות ירך גדולות, אשר הותאמו לתנועה על הקרקע לזמן רב. העוף הקדום היה בעל טפרים גדולים אך נראה שהם לא נועדו ללחימה אלא ליציבה על הקרקע. הוא היה אוכל-כול אשר עופף בלהקות גדולות במישורי הקרטיקון בחיפוש מזון. עם זאת שרירי התעופה שלו היו חלשים והוא מיעט לעוף, בדומה לתרנגולת מודרנית.
ראו גם

נאוקנורניס - עוף מאותה סביבה שחי באותה תקופה
פטאסקה שחורה

| --- | --- |

 סוג:  זן ענבים 
 מוצא:  רומניה 
 צבע:  שחור 
 
פטאסקה שחורה (ברומנית: Fetească Neagră) הוא זן ענבי יין רומני מקומי.
ענבים מזן פטאסקה משמשים לייצור יין אדום יבש או חצי יבש או מתוק בעל ניחוח של צימוקים שחורים. היין בגוון אדום וטעמו מתעדן ומתעשר עם הזדקנותו.
כרמים של פטאסקה מצוים במולדובה ובמונטניה.
ראו גם

בבאסקה שחורה
טמיואסה רומנאסקה
בוסויואקה דה בוחוטין
פטגוזאורוס

| פטגוזאורוס |
| --- | --- |
 
תקופה
יורה תיכון, 165–161 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
משפחה:: צטיוזאוריים
סוג:: פטגוזאורוס
מין:: Patagosaurus fariasi
שם מדעי
 Patagosaurus

פטגוזאורוס (שם מדעי: Patagosaurus; מילולית: "לטאת פטגוניה") הוא סוג של דינוזאור זאורופוד אשר חי באמצע היורה לפני 165-161 מיליון שנה.
מאפיינים

הפטגוזאורוס היה קרובו של הצטיוזאורוס והשתייך לאותה משפחת - משפחת הצטיוזאוריים. המאובנים שלו התגלו בצ'ובוט שבארגנטינה בשנת 1979 בידי הפלאונטולוג הארגנטינאי חוסה בונפרטה. נמצאו מספר ממצאים של הדינוזאור, בהם נמצאו עצמות ירכיים, שוק, כמה חוליות וגולגולת קטנה.
זאורופוד זה היה קטן יחסית, באורך 15–16 מטרים (49–52 רגל) ומשקל של 7.5–8 טון מטרי. כמה חוקרים סוברים שהגיע למשקל של מעל 9.5 טון. היה לו צוואר קצר וגולגולת קטנה בעלת חוטם נמוך. הלסתות היו בעלות שיניים קטנות בעלות כתרים, דומים לאלה של הקמרזאורוס. הזנב של הדינוזאור היה ארוך מאוד ביחס לאורכו ואולי שימש להתגוננות או לאיזון.
הוא חי ביערות של מחטניים או של שרכים גדולים, אולי בסמוך להרי געש פעילים. לצידו חיו יצורים שונים מתור היורה, ביניהם דו-חיים, צבים, הזאורופוד וולקימריה (Volkheimeria) והטורפים הגדולים פיאטניצקיזאורוס (Piatnitzkysaurus) וקונדורפטור (Condorraptor) שאולי צדו את הפטגוזאורוס האיטי.
פסיכולוגיה השוואתית

פסיכולוגיה השוואתית (באנגלית: Comparative Psychology) הוא שדה מחקר בתחום הפסיכולוגיה, המתמקד בתצפיות ומדידות של התנהגויות בעלי חיים. הגדרה זו שנויה במחלוקת וחלק מהחוקרים מרחיבים אותה ומגדירים פסיכולוגיה השוואתית כחקר יחסי גומלין המתקיימים בין אורגניזמים שונים, ובכללם אינטראקציה המתקיימת בין בני אדם ובעלי חיים.
חוגים אקדמאים נוספים יטענו כי גם הגדרה זו מצומצמת, וכי מטרתה של הפסיכולוגיה ההשוואתית היא להרחיב את המחקר גם להתנהגותו של האורגניזם ביחס לעצמו, ולא רק בהתנהגות הנצפית בין יצור חי אחד למשנהו. לאחר שסקר את עבודתם של עמיתיו, העלה דונלד דוסברי, מבכירי החוקרים בתחום, הצעה לפיה על הפסיכולוגיה ההשוואתית לשים לה כמטרה עליונה את ניסוחם של כללי יסוד אוניברסליים, הנוגעים הן ליחסים שנצפים בין בני אדם לבעלי חיים, והן להתנהגותו של האורגניזם, ביחס לעצמו.
בנוסף לכך, ישנן אסכולות בפסיכולוגיה המחקרית הטוענות שהמונח פסיכולוגיה השוואתית כושל בבואו לתאר את הפעילות שנעשית בשדה מחקר זה, ולכן יש לשנות את שמו. לעומת זאת לא הוצעה בינתיים כל אלטרנטיבה עדיפה, ושמו של תחום זה נותר בעינו. הגדרה מקיפה יותר לפסיכולוגיה השוואתית היא: מחקר המודד את האבולוציה (היסטוריה פילוגנטית והסתגלות לשינויים), וההתפתחות (היסטוריה אונטוגנטית ומכניזם) של ההתנהגות בקרב אורגניזמים.
השימוש בגישה ההשוואתית מאפשרת למתבונן להעריך את מטרותיה של ההתנהגות מארבע פרספקטיבות שונות אשר משלימות זו את זו, ופותחו על ידי ניקו טינברגן, חוקר ידוע בתחום הפיזיולוגיה וההתנהגות של בעלי חיים. הראשונה: לעיתים רבות תעלה השאלה עד כמה נרחבת השפעת ההתנהגות בקרב מינים שונים, או כמה נפוצה התנהגות רצונית בקרב בעלי חיים? השנייה: כיצד תורמת ההתנהגות הרצונית לתהליך הרבייה וההישרדות של בעלי חיים המכוננים אותה, כלומר, האם בעלי חיים אלו בהכרח הישרדותיים ופוריים יותר מאורגניזמים שלכאורה חסרי תכונות התנהגותיות? שתי תהיות אלה מהוות את הבסיס לחקר סיבותיה של ההתנהגות.
השלישית: אילו מנגנונים מעורבים בתהליך הפקת ההתנהגות? כלומר אילו מרכיבים פסיכולוגיים, התנהגותיים וסביבתיים הכרחיים על מנת לייסד מתווה התנהגותי בעל צורה קבועה? הרביעית: שאלה מחקרית נוספת שעלולה לצוץ היא: אילו גורמים לימודיים או חברתיים, צריך היחיד לספוג על מנת שיוכל לשייך לעצמו מבנה התנהגותי מסוים? שתי השאלות האחרונות מהוות בסיס לחקר הגורמים המשתנים שמרכיבים התנהגות. (לפירוט רחב יותר ראה ארבע השאלות של טינברגן).
היסטוריה

התיעוד המוקדם ביותר של עבודה בתחום נרשם במאה התשיעית לספירה. אל-ח'עיז, חוקר התנהגות אפרו-ערבי, כתב מספר רב של עבודות מחקר שעסקו בנושא. בין חיבוריו הבולטים נמנו: "ארגון חברתי בקרב נמלים" וכן "תקשורת ופסיכולוגיה של נמלים". במאה האחת עשרה נחקרה השפעתה של מוזיקה מלודית על התנהגות הנמלים, ואף נכתבה עליה מסה, בידי פסיכולוג ערבי בשם איבן אל-חית'ם (אלח'זן). בן אותה תקופה.
צ'ארלס דרווין היה אף הוא מרכזי בדברי ימיה של הפסיכולוגיה ההשוואתית. למעשה אף הוצע לחלק את ההתייחסות לפסיכולוגיה לקטגוריות של טרום ופוסט דרווין. תרומותיו בנושא הובילו למספר היפותזות: למשל ההשערה לפיה גורמים כמו מנת משכל ויכולת נפשית, אשר מבדילים בין בני אדם ומחלקים ביניהם נגרמו בין השאר מהתפתחויות אבולוציוניות של התנהגות.
מינים במחקר

הפסיכולוגיים ההשוואתיים פרשו את רשת המחקר סביב מגוון רחב של מינים, אך רק קומץ קטן עלה ברשת והפך לדומיננטי ומרכזי. איוואן פבלוב חוקר התנהגות רוסי שהיה מחלוצי חקר הביהייביוריזם התמקד בעיקר בכלבים. לעומת זאת חשיבותם ומרכזיותם דעכה עם השנים, ובמקומם נתנה הבמה למינים נוספים. אדוארד לי תורנדייק חוקר חשוב נוסף, התמקד בחקר חתולים, וישנו אף את פרדריק סקינר שהרבה להשתמש ביונים. בימינו לעומת זאת, נוטים החוקרים להשתמש בעיקר בחולדות.
ערפד אמריקאי

| --- | --- |

עטיפת הכרך הראשון באיורו של רפאל אלבקרקי
 מידע קומיקס
 יוצר:  סקוט סניידר
 סוגה:  ספרות אימה מערבון גותי
 סטטוס:  הסתיים
 תקופת פרסום מקורית:  2010–2021 (כ־11 שנים) 
 ארץ מקור:  ארצות הברית ארצות הברית
 שפת המקור:  אנגלית 
 מוציא לאור:  ורטיגו (DC קומיקס)
 מספר החוברות:  34 11 (המחזור השני) 10 (1976)
 מספר האוגדנים:  9
 מספר הספרים:  2
 
ערפד אמריקאי (באנגלית: American Vampire) היא סדרת קומיקס אמריקאית שנוצרה על ידי הסופר סקוט סניידר ואוירה על ידי האמן רפאל אלבקרקי. הסדרה פורסמה על ידי DC קומיקס תחת החותם שלה, "ורטיגו". הסדרה המשיכה תחת החותם החדש "DC Black Label" לאחר ש"ורטיגו" נסגרה בינואר 2020. במסגרת העלילה, הסדרה מתארת את גזע הערפדים כאוכלוסייה המורכבת ממינים סודיים רבים ושונים, ומשרטטת רגעים של התפתחות ערפדים ומתחים בין המינים השונים לאורך ההיסטוריה. במוקד עלילת הסדרה עומדת שושלת דם אמריקאית של ערפדים, שנוצרה לראשונה במערב הפרוע בסוף המאה ה-19. מייסד שושלת זו הוא קאובוי ופורע-חוק ידוע לשמצה בשם סקינר סוויט, שקם לתחייה לאחר שמת במהלך קרב יריות, ומגלה שהפך לסוג חדש של ערפד – חזק ומהיר יותר ממה שהיה קודם, חסין לאור השמש, ובעל יכולות וחולשות חדשים. הסדרה ממשיכה לעקוב אחר תנועותיו של סוויט לאורך עשורים שונים בהיסטוריה האמריקאית – במקביל לתנועותיה של צאצאיתו הראשונה והיחידה שידוע עליה – פרל ג'ונס, שחקנית צעירה בתעשיית הסרטים האילמים של שנות ה-20 שמותקפת על ידי קבוצת ערפדים אירופאים המסתתרים לעיני כל בהוליווד. סוויט מציל אותה בכך שנותן לה את דמו והופך אותה לערפדה אמריקאית כמוהו. מערכת היחסים המסובכת והטעונה של ג'ונס עם סוויט היא מוקד נוסף של הסדרה. בחמשת החוברות הראשונים הופיעו שני קשתות סיפור מקבילות – אחד מאת סניידר והשני מאת סטיבן קינג, שניהם אוירו על ידי רפאל אלבקרקי. עם פרסום החוברת השישית, החל סניידר לשמש ככותב היחיד של הסדרה.
הסדרה המקורית רצה בין השנים 2010–2013 ונמשכה 34 חוברות. סדרה שנייה בשם "American Vampire: Second Cycle" רצה בין השנים 2014–2015 ונמשכה 11 חוברות, והסדרה השלישית והאחרונה, "American Vampire: 1976" רצה מדצמבר 2020 עד לאוקטובר 2021 ונמשכה 10 חוברות.
עם יציאתה לאור, זכתה הסדרה להצלחה מסחרית שהביאה לאזילת כל עותקיה באופן זמני ולביקורות חיוביות. כשהחלה קשת הסיפור השנייה של הסדרה לצאת לאור בספטמבר 2010, הכריז הבלוג "Techland" שהסדרה היא "אחד מסיפורי הערפדים הטובים ביותר על המדפים, או בכל מקום אחר, בימים אלו". בתום שנת פרסומה הראשונה, זכתה הסדרה בפרס אייזנר לשנת 2011 בקטגוריית "הסדרה החדשה הטובה ביותר".
רקע עלילתי

אני לא מה שאפשר לכנות "מעריץ" של סדרת "דמדומים", אבל אני מכבד את סטפני מאייר על שעשתה משהו חדש עם ערפדים – ערפדים כמושא הערצתם של מתבגרים זה חדש. הרגשתי שכל עוד אין שום דבר דומה מבחינה רעיונית, אנחנו מסודרים.
בתחילה, נועדה הסדרה לשמש כקונטרה למיתולוגיית הערפדים שנכתבה מחדש בסדרת ספרי "דמדומים" ובסדרת הטלוויזיה "דם אמיתי" – יצירות שלדעת סניידר הציגו ערפדים כ"יצורים אקזוטיים" ולא כ"מפלצות מפחידות". אלבקרקי אף עיצב שתי פרסומות ש"תקפו" את שתי היצירות: בראשונה, הוצג סקינר סוויט מול ערימת גופות, עם המשפט "This It's not the vampire of your little sister". בשנייה, ניצבה פרל ג'ונס מול ערימת גופות נוספת, עם המשפט "I don't fucking sparkle". עם זאת, מחלקת השיווק של "ורטיגו" הטילה וטו על פרסומות אלו, שכן היא סברה שפרובוקציה כזו תרחיק את מעריצי ספרות הערפדים.
רקע עלילתי > Bad Blood

ביקום הבדיוני בו מתקיימת הסדרה, "Bad Blood" הוא רומן שנכתב על ידי ויל באנטינג, סופר אמריקאי החי בשנות ה-20 של המאה ה-20. עלילת הסדרה מתחילה בשנת 1925, כאשר במהלך כנס ספרותי שנערך לקידום ההוצאה המחודשת של הספר, מצהיר ויל באנטינג כי יצירתו – שנחשבה במשך עשרות שנים לסיפור אימה בדיוני בעל אלמנטים מערבוניים – מבוססת למעשה על אירועים אמיתיים שהיה עד להם או אסף מידע מהימן לגביהם.
באנטינג מתחיל לספר כיצד סקינר סוויט, אחד פורעי-החוק המסוכנים ביותר במערב הישן, נתפס בשנת 1880 על ידי הסוכן הפדרלי ג'יימס בוק, ובזמן העברתו למשפט, התפתח קרב יריות בין בני בריתו של סוויט למשטרה שהייתה אחראית על הבאתו לבית המשפט, שהביא למותם של השניים. במהלך קרב היריות, הותקף סוויט על ידי בנקאי אירופאי אמיד בשם פרסי, שליווה את המשלחת וחשף את עצמו כערפד בפניו. לאחר מותו לכאורה, נקבר סוויט – וקברו הוצף במי הסכר. רק בשנת 1909, הצליח סוויט להשתחרר מקברו ומאז שם לעצמו למטרה לרדוף אחרי כל האחראים ללכידתו ששרדו.
רקע עלילתי > אבולוציית הערפדים

בנוסף לחזרה לגישה המתארת את הערפדים כ"מפלצות" במקום כ"מושאי אהבה רומנטיים", מתאפיינת הסדרה בחקר אבולוציית הערפדים ומעקב אחר שושלת דם חדשה שקמה בארצות הברית, "הערפד האמריקאי", אשר לה כוחות ומאפיינים חדשים ושונים מאלו של שושלות הדם האירופאיות, לאורך עשורים שונים של ההיסטוריה האמריקאית; בריאיון, הצהיר סניידר כי הקונספט הראשוני של הסדרה נוצר לאחר שביקר בחנות צעצועים, שם נתקל בפסלון של "חייל קונפדרציה אל-מת", וכשהחל להרהר בחיבתו לסיפורי ערפדים, ראה שבאותם סיפורים נפוצה יותר גישה המציגה את הערפדים כיצורים אריסטוקרטיים ומתוחכמים. החל מנקודה זו, ביקש סניידר ליצור משהו בעל אסתטיקה "מלוכלכת יותר, אמריקאית יותר" – מה שהוביל לרעיון של הצגת ערפדים השייכים לשושלות שונות:
היה לי רעיון ליצור שושלת יוחסין של ערפדים, בתקופות ובמסגרות שונות ברחבי העולם. רציתי לספר את הסיפור הסודי של שושלת שמדי פעם הופכת למשהו חדש. לא רק אוכלוסייה חדשה במדינה חדשה, אלא משהו שעובר מוטציה ויוצר מין חדש.
במהלך פיתוח קונספט זה של ערפד "מוטנטי", נוצרה לראשונה דמותו של סקינר סוויט. סוויט, שתואר על ידי סניידר כ"ערפד שנשאר צעיר בעוד המערב הזדקן", ייצג את המין החדש הזה – והשימוש במערב הישן כרקע עלילתי היווה שיקוף של ייצוג זה, כשלדברי סניידר, בתקופה זו ארצות הברית החלה "להתהוות", בניגוד לאירוצנטריות. במקור, רצה סניידר שעלילת הסדרה תעקוב אחר קורותיו של סוויט מאותה תקופה ואילך, אך יציאתם לאור של חוברות קומיקס נוספות שעסקו בתקופה זו הביאו את "DC קומיקס" לבקש ממנו לפתוח את הסדרה בצורה אחרת; לבקשתם, יצר סניידר קשת סיפור חדשה המתרחשת בשנת 1925 מנקודת מבטה של פרל ג'ונס, שחקנית שאפתנית מלוס אנג'לס שהופכת לערפדה האמריקאית השנייה ולצאצאיתו של סוויט.
רקע עלילתי > קשתות סיפור

קשת הסיפור הראשונה מתרחשת בשנת 1925 ומגוללת את האירועים שהובילו את פרל ג'ונס, שחקנית שאפתנית מלוס אנג'לס, לנקום בערפדים אירופאים שהביאו למותה ואת נסיבות פגישתה עם סקינר סוויט, קאובוי ופורע-חוק שהפך לערפד האמריקאי הראשון. במקביל, מובא בפני הקוראים סיפור מסגרת מפי ויל באנטינג, סופר אמריקאי שכתב ספר העוסק בחייו וקורותיו של סוויט בין השנים 1880–1925.
קשת הסיפור השנייה מתרחשת בשנות ה-30, בלאס וגאס. קשת סיפור זו מציגה בפני הקוראים את דמותו של קאש מקוגן, שריף החוקר סדרה של רציחות שבהן הקורבנות נמצאים מרוקנים מדמם. במקביל, ממשיך סניידר לפרט בקשת סיפור זו את ההבדלים בין המינים השונים של הערפדים – ובפרט את ההבדלים בין שושלות היוחסין של הערפדים האמריקאים לאירופאים.
דמויות

סקינר סוויט – קאובוי ופורע-חוק שחי במערב הפרוע, אשר הפך לערפד באמצעות דמו של פרסי, בנקאי ערפד, במהלך קרב יריות שהתפתח במהלך ניסיונו להימלט מחבל התלייה. לאחר שנלכד בתוך ארון מתים בעומק של 66 מטרים מתחת למי הסכר, סוויט נמלט וצד את הערפדים שניסו להרוג אותו. בשנת 1936, עובר סוויט ללאס וגאס, שם הוא פותח בית בושת תחת השם הבדוי "ג'ים סמוק". בהמשך, מוצא סוויט את עצמו מעורב במלחמת העולם השנייה לצד פרל.
פרל ג'ונס – שחקנית שאפתנית בשנות ה-20 שנקלעה למארב על ידי קבוצת ערפדים בראשותו במאי ערפד בשם ב. ד. בלוך במהלך אחת ממסיבותיו והושארה למות בבור במדבר, אך ניצלה על ידי סוויט, שהפך אותה לערפדה. בהמשך, עוברת פרל לארוהד, קליפורניה, תוך שימוש בשם המשפחה של בעלה, הנרי פרסטון, במטרה להימלט מערפדים אחרים.
האטי הארגרוב – שותפתה השאפתנית לדירה של פרל בהוליווד.
הנרי פרסטון – בעלה של פרל ג'ונס ויוצא מלחמת העולם הראשונה שעובד כנגן ג'אז המסייע לפרל לנקום בערפדים שכמעט הרגו אותה. לפני שהגיע להוליווד והתחיל לעבוד במסבאה שבו פרל עבדה, הנרי היה גיטריסט. הנרי מודע להיותה של פרל ערפדה ואף תומך בה, חרף היותו עצוב עקב הזדקנותו בעוד שפרל נשארת צעירה.
מר ב. ד. בלוך – ערפד אירופאי המתחזה לאיל הון ובמאי סרטים הוליוודי.
ג'יימס "ג'ים" בוק – סוכן פדרלי שעבד עבור "סוכנות פינקרטון" והיה אחראי לתפיסתו של סקינר סוויט, שהפך אותו לערפד כנקמה. לפני שהוא נכנע לחלוטין לאינסטינקטים הערפדיים שלו, הוא מחלץ הבטחה מאבילנה להרוג אותו בתמורה ללילה יחד, במהלכו תוכל להרות את בתם.
אבילנה קמילו – בתו של פליקס קמילו ובת-סנדקותו של ג'יימס בוק, המגלה כלפיו אהבה נכזבת בבגרותה. לאחר מותו, היא לוקחת את שם משפחתו ויחד עם בתה, פלישיה בוק, צדה את סקינר סוויט עבור הארגון "Vasals of the Morning Star".
פליקס קמילו – אביה של אבילנה קמילו, סגנו ויד ימינו של ג'יימס בוק, וסבה של פלישיה.
ויל באנטינג – מחבר הרומן "Bad Blood", שהיה עד להולדתו של סקינר סוויט בתור הערפד האמריקאי המתועד הראשון.
פרסי – מנהיג קבוצת ערפדים המנצלת את ההתרחבות המערבית, ו"אביו" של סקינר סוויט.
פינץ' – משרתו האנושי של פרסי ומעסיקו של ג'יימס בוק.
מימית' – אישה שושונית צעירה שהייתה הלכה למעשה לערפדה האמריקאית האמיתית הראשונה, על אף שקורותיה ומעלליה אבדו ברבות ההיסטוריה.
פלישה בוק – בתם המשותפת של ג'יימס בוק ואבילנה. היא חברה בארגון "The Vassals of the Morning Star", ארגון שצד ערפדים. נראה שיש לה יכולות ייחודיות בשל היותו של אביה ערפד, אם כי טרם ניתן לאמוד את היקף יכולותיה.
ג'ק סטרו –חבר נוסף בארגון "Vasals of the Morning Star", ושותפה של פלישה בוק במהלך חקירת פעילות ערפדים בלאס וגאס.
קאשל "קאש" מקוגן – מפקד משטרת לאס וגאס, שמנהל מאבק מול ג'ק סטרו ופלישיה בוק במהלך ניסיונותיו לחקור את רציחותיהם המבעיתות של אנשים האחראים לבניית סכר הובר (שנקרא אז סכר בולדר).
קלווין פול – חייל במלחמת העולם השנייה ששירת עם הנרי פרסטון והפך בטעות לערפד לאחר שנשפך עליו בקבוק שבור שהכיל את דמה של פרל.
הוצאה לאור

פרסום הסדרה החל ב-17 במרץ 2010, עם יציאתו לאור של American Vampire #1. זהו הקומיקס הראשון שמציג תסריטים מקוריים של סטיבן קינג, שעזב לאחר חמשת החוברות הראשונים.
הוצאה לאור > מהדורות שנאספו

| מספר הכרך | החוברות שנאגדו בו | תאריך הפצה | מספר עמודים | מסת"ב |
| --- | --- | --- | --- | --- |
| 1 | American Vampire #1–5 | ‏29 בספטמבר 2010 (כריכה קשה) 5 באוקטובר 2011 (כריכה רכה) | 200 | ISBN 9781401228309 (כריכה קשה) ISBN 9781401229740 (כריכה רכה) |
| 2 | American Vampire #6–11 | ‏25 במאי 2011 (כריכה קשה) 2 במאי 2012 (כריכה רכה) | 160 | ISBN 9781401230692 (כריכה קשה) ISBN 9781401230708 (כריכה רכה) |
| 3 | American Vampire #12–18, American Vampire: Survival of the Fittest #1–5 | ‏1 בפברואר 2012 (כריכה קשה) 26 בספטמבר 2012 (כריכה רכה) | 288 | ISBN 9781781160251 (כריכה קשה) ISBN 9781401233341 (כריכה רכה) |
| 4 | American Vampire #19–27 | ‏26 בספטמבר 2012 (כריכה קשה) 4 באוקטובר 2013 (כריכה רכה) | 208 | ISBN 9781401237189 (כריכה קשה) ISBN 9781401237196 (כריכה רכה) |
| 5 | American Vampire: Lord of Nightmares #1–5, American Vampire #28–34 | ‏27 במרץ 2013 (כריכה קשה) 26 במרץ 2014 (כריכה רכה) | 280 | ISBN 9781401237707 (כריכה קשה) ISBN 9781401237714 (כריכה רכה) |
| 6 | American Vampire: Long Road to Hell #1, American Vampire Anthology #1 | ‏26 במרץ 2014 (כריכה קשה) 26 בנובמבר 2014 (כריכה רכה) | 144 | ISBN 9781401247089 (כריכה קשה) ISBN 9781401249298 (כריכה רכה) |
| 7 | American Vampire – Second Cycle #1–5 | ‏14 בינואר 2015 (כריכה קשה) 2311 בנובמבר 2015 (כריכה רכה) | 144 | ISBN 9781401248826 (כריכה קשה) ISBN 9781401254322 (כריכה רכה) |
| 8 | American Vampire – Second Cycle #6–11 | ‏17 בפברואר 2016 (כריכה קשה) 20 ביולי 2016 (כריכה רכה) | 144 | ISBN 9781401254339 (כריכה קשה) ISBN 9781401262587 (כריכה רכה) |
| 9 | American Vampire: 1976 #1–10 | ‏2 בנובמבר 2021 | 264 | ISBN 9781779512673 |
הוצאה לאור > מהדורות אומניבוס

| מספר הכרך | החוברות שנאגדו בו | תאריך הפצה | מספר עמודים | מסת"ב |
| --- | --- | --- | --- | --- |
| 1 | American Vampire #1–27, American Vampire: Survival of the Fittest #1–5, American Vampire: Lord of Nightmares #1–5 | ‏31 באוקטובר 2018 | 984 | ISBN 9781401284831 |
| 2 | American Vampire #28–34, American Vampire: The Long Road to Hell #1, American Vampire: Anthology #1–2, American Vampire: Second Cycle #1–11, American Vampire: 1976 #1–10 | ‏11 באוקטובר 2022 | 928 | ISBN 9781779516886 |
הערות שוליים

↑  McMillan, Graeme (November 10, 2009). "American Vampire's Snyder Introduces Our Secret Toothy Cousins". io9. Archived from the original on 14 November 2009. Retrieved January 7, 2024.
↑  Snyder, Scott (June 21, 2019). Twitter I cannot express how proud I am to have been a tiny part of Vertigo. And while my creator owned work like American Vampire will continue under Black Label, I just want to take a second and thank everyone who made Vertigo what it was…. Retrieved January 7, 2024.
↑  "American Vampire Trailer; King and Snyder Talk Scary, Not Sparkly, Vamps". Dread Central. 14 August 2012.
↑  Cowsill, Alan; Dolan, Hannah, ed. (2010). "2000s". DC Comics Year By Year A Visual Chronicle. Dorling Kindersley. p. 340. ISBN 978-0-7566-6742-9. The first five double-sized issues consisted of two stories, illustrated by Rafael Albuquerque. Scott Snyder wrote each issue's lead feature, and Stephen King wrote the back-up tales."
↑  Vaneta Rogers (29 June 2023). "Scott Snyder Prepares to Go it Alone on AMERICAN VAMPIRE". NEWSarama.
↑  Williams, Mike (2010-09-08). "Comics on Our Pull List 9/9/10". Time. נבדק ב-2024-01-08.
↑  Eisner Awards 2011 | Os indicados > Quadrinhos | Omelete, ‏2011-04-11
↑  Geddes, John (October 30, 2009). "Stephen King and Scott Snyder give Vampire an evolutionary twist". USA Today. Retrieved January 7, 2024.
1 2 3  "Comics: I Don't Fucking Sparkle: Interview with Scott Snyder, Creator of American Vampire". Archived from the original on 2012-10-09. Retrieved January 7, 2024.
↑  CBR - The World's Top Destination For Comic, Movie & TV news, CBR, ‏2024-01-08
↑  Phegley, Kiel (October 26, 2009). "Scott Snyder & Stephen King Launch American Vampire". Comic Book Resources. Archived from the original on 3 December 2009. Retrieved January 7, 2024.
↑  Rogers, Vaneta (October 26, 2009). "STEPHEN KING Brings an American Vampire Tale to Vertigo". Newsarama. Archived from the original on 6 January 2010. Retrieved January 7, 2024.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ערפד אמריקאי".
פסיכולוגיה אינדיבידואלית

פסיכולוגיה אינדיבידואלית היא אסכולה פסיכולוגית מיסודו של אלפרד אדלר, המתייחסת לאינדיבידואל בצורה הוליסטית (אחדותית) ללא חלוקתו לרכיבים שונים של האישיות, כפי שנעשה באסכולות אחרות.
אדלר, שהיה מתלמידי פרויד, לא הסכים עם חלק מהתאוריה הפסיכואנליטית של מורו, וכמו קרל גוסטב יונג שפרש, שנה לפניו, ופיתח את הפסיכולוגיה האנליטית, החליט ב-1913 להיפרד מפרויד.
עיקר המחלוקת ביניהם הייתה על הדגש ששם פרויד על מיניות האדם כמניע לכל מעשה או אי-מעשה וכן חילוקי דעות בנושא המניעים לתוקפנות. לפי אדלר, האדם נולד עם תחושת נחיתות ובמשך כל חייו הוא נאבק להשיג עליונות, עצמאות, חופש והגשמה עצמית (שאינם מותנים בשליטה על אדם אחר). לפי הגישה האינדיבידואלית, מקורה של תחושת הנחיתות הוא בילדותו של האדם, כאשר היה תלוי בהוריו (או במבוגרים אחרים) לסיפוק צרכיו והמשכו, כאשר נוכח כי למבוגרים קל יותר להשיג את מטרותיהם וכי הם יכולים להגיע להישגים שהוא אינו יכול להגיע אליהם.
לדעת אדלר, שיטת ההתמקדות בנחיתות האישית מזיקה, (למשל כשמובילה להפחתת ערך הזולת), בעוד התמקדות בנחיתות האוניברסלית היא מועילה. דרך משל, אדם הממציא תרופה למחלת הסרטן מתגבר על חוסר האונים של המין האנושי מולה ומפצה על הנחיתות האוניברסלית. האופן שבו אדם מתמודד עם נחיתותו קרוי סגנון חיים. האופן שבו האדם מתנהג בחברה, העניין החברתי שלו, יכול להעיד האם הוא פועל בכוונה לרמוס את הזולת או לשתף עמו פעולה.
לפסיכולוגיה ההומניסטית מיסודו של אברהם מאסלו יש מכנה משותף ניכר עם הפסיכולגיה האינדיבידואלית, מאסלו אף כתב על ההשפעה הרבה שהייתה לאדלר עליו. שתי האסכולות טוענות כי האינדיבידואל עצמו הוא זה שיכול להגדיר בצורה המיטבית את צרכיו, רצונותיו ושאיפותיו ולכן הטיפול צריך להתחיל ממנו.
דוגמה נציגים בולטים של אסכולת הפסיכולוגיה האינדיבידואלית הם רודולוף דרייקורס והנרי שטיין.
ראו גם

מכון אדלר
לקריאה נוספת

Adler, A., The Practice and Theory of Individual Psychology, translated by P. Radin (Routledge & Kegan Paul, London 1925; revised edition 1929, & reprints).
Adler, A., The Individual Psychology of Alfred Adler, H. L. Ansbacher and R. R. Ansbacher (Eds.) (Harper Torchbooks, New York 1956).